
ใบรับประกันผลิตภัณฑ์เฌอร่า
สินค้าแผ่นฝ้า และ กลุ่มผนัง (ไม้ฝา และ แผ่นบอร์ด)

1.  ข้อจำกัดการรับประกัน
บริษัท เฌอร่า จำกัด (มหาชน)  ("เฌอร่า") รับประกันแก่ผู้ซื้อและผู้เป็นเจ้าของผลิตภัณฑ์มือแรก (สำหรับผู้เป็นเจ้าของทุกท่าน) ว่าผลิตภัณฑ์นี้เป็นผลิตภัณฑ์ที่ได้มาตรฐาน ASTM C1186, และรับประกันว่าเป็นผลิตภัณฑ์ที่ไม่มีข้อบกพร่องจากการผลิตจากโรงงาน หรือ บกพร่องด้านเนื้อวัสดุ, และเป็นผลิตภัณฑ์ที่ผลิตตามข้อกำหนดและมีความคลาดเคลื่อนของผลิตภัณฑ์ตามมาตรฐานของ "เฌอร่า"   หรืออีกนัยหนึ่งได้ตามมาตรฐานที่เข้าใจกันว่าผลิตภัณท์ใด้มีการนำไปใช้ตรงตามวัตถุประสงค์, ติดตั้งอย่างถูกต้อง และบำรุงรักษาตามรายละเอียดที่ระบุไว้ในคู่มือติดตั้งของ "เฌอร่า" ผลิตภัณฑ์จะได้รับการประกัน เป็นระยะเวลา 30 ปี นับจากวันซื้อขายสินค้า ว่าจะ
ก)  ไม่ติดไฟ
ข)  ไม่ผุจากการกัดกินของปลวกและแมลง
ค)  ไม่เปราะ ไม่ผุ ไม่แยกชั้น
ในระยะเวลารับประกันหากผลิตภัณฑ์ไม่มีคุณสมบัติเป็นไปตามที่ระบุไว้ในการรับประกัน  "เฌอร่า"  ในฐานะผู้แทนจำหน่ายแต่ผู้เดียว จะดำเนินการ
ก)  เปลี่ยนชิ้นผลิตภัณฑ์ให้ใหม่หมดหรือบางส่วนของผลิตภัณฑ์
ข)  หากผลิตภัณฑ์ที่บกพร่องนั้นไม่อยู่ในสายการผลิตอีก บริษัทฯ จะเปลี่ยนผลิตภัณฑ์ใหม่ที่ใกล้เคียงกันให้ หรือ
ค)  คืนเงินค่าผลิตภัณฑ์ให้ เป็นการชดใช้เต็มจำนวนและคืนให้ผู้เรียกร้องประโยชน์สำหรับความเสียหายหรือชดเชยเยียวยาความเสียหายให้ และเป็นการระงับข้อเรียกร้องตามกฎหมายหรือตามที่ได้ยื่นต่ออนุญาโตตุลาการ โดยผู้เรียกร้องประโยชน์ยอมรับตามข้อตกลงนี้
หากมูลค่าแท้จริงครั้งแรกของผลิตภัณฑ์ผู้เรียกร้องประโยชน์ไม่สามารถกำหนดได้   "เฌอร่า" จะเป็นผู้ประเมินมูลค่าที่เหมาะสมให้  การเปลี่ยนผลิตภัณฑ์ที่บกพร่องของ "เฌอร่า"  หรือการขอคืนเงินค่าผลิตภัณฑ์นั้น   เฌอร่าจะชดเชยผลิตภัณฑ์ที่บกพร่องตามข้อที่  1 ถือว่าเป็นการชดเชยเฉพาะอย่างให้แก่ผู้เรียกร้องประโยชน์จากผลิตภัณฑ์ที่เสียหายบกพร่องนั้น  "เฌอร่า” จะไม่ชดเชยเงินค่าใช้จ่ายในการแก้ไขซ่อมแซม หรือค่าแรงในการติดตั้ง ค่าอุปกรณ์ ส่วนประกอบการติดตั้ง หรือค่ารื้อถอนต่าง ๆ เพื่อการติดตั้งซ่อมแซมนั้น ไม่ว่ากรณีใด ๆ "เฌอร่า” ไม่ต้องรับผิดชอบค่าแรง หรือค่าใช้จ่ายอื่นใดที่เกี่ยวข้องกับการรื้อถอนหรือติดตั้งครั้งแรกหรือการติดตั้งซ่อมแซม
"เฌอร่า” ไม่ว่าด้วยกรณีใด ไม่ต้องรับผิดชอบค่าขนส่งผลิตภัณฑ์ที่บกพร่องกลับบริษัทฯ (เพื่อตรวจสอบผลิตภัณฑ์หรืออื่นใด) หรือค่าขนส่งผลิตภัณฑ์ที่จะเปลี่ยนใหม่ให้แก่ผู้รับประโยชน์
2.  เงื่อนไขการรับประกัน
การรับประกันของ “เฌอร่า”ให้แก่ผู้เรียกร้องประโยชน์จะเป็นไปตามเงื่อนไขดังระบุไว้ต่อไปนี้
2.1) ผู้เรียกร้องต้องพิสูจน์ว่าเป็นผู้รับประโยชน์จริงโดยต้องแสดงหลักฐานว่าเป็นเจ้าของผลิตภัณฑ์จริงโดยมีใบรับรองจากผู้แทนจำหน่ายหรือใบเสร็จรับเงินที่ระบุวันที่ซื้อขายและชื่อร้านผู้แทนจำหน่ายที่ซื้อขายหรือสามารถระบุรหัสผลิตของผลิตภัณฑ์ที่บกพร่องได้
2.2) ผลิตภัณฑ์ได้มีการเก็บรักษาอย่างถูกต้องตามรายละเอียดที่ระบุไว้ในคู่มือการติดตั้งของ "เฌอร่า” ตลอดเวลาระหว่างที่ซื้อไปและทำการติดตั้ง
2.3) ผลิตภัณฑ์ได้มีการติดตั้งอย่างถูกต้องตามรายละเอียดที่ระบุไว้ในคู่มือการติดตั้งของ"เฌอร่า”และตามพ.ร.บ.การก่อสร้างอาคาร หรือตามที่รับรองโดยกฎหมายข้อบังคับต่าง ๆ ที่เกี่ยวข้องกับทางราชการที่อนุญาตให้ประยุกต์ให้ใช้ได้ การติดตั้งไม่ถูกต้องตามข้อกำหนดที่ระบุไว้ในคู่มือการติดตั้งจากโรงงานผู้ผลิตอาจมีผลต่อการใช้งานและจะไม่ได้รับการรับประกันผลิตภัณฑ์
2.4)  ผู้เรียกร้องประโยชน์จะต้องแจ้ง (เป็นหนังสือ) ให้ "เฌอร่า” หรือตัวแทนผู้ได้รับมอบอำนาจจาก "เฌอร่า” ภายใน 30 วัน เมื่อพบข้อบกพร่องหรือเรียกร้องการรับประกันนี้จาก "เฌอร่า”และต้องทำก่อนจะมีการซ่อมแซมถาวร  ข้อเรียกร้องนี้ต้องระบุสถานที่ตั้งของผลิตภัณฑ์  รายการชำรุดบกพร่องพร้อมรายละเอียดอื่น ๆ ที่เกี่ยวข้อง  ต้องมีภาพถ่ายข้อบกพร่องของผลิตภัณฑ์แนบมากับข้อเรียกร้องด้วย  หากผู้เรียกร้องประโยชน์ไม่ดำเนินการภายใน 30  วันนับแต่วันพบความบกพร่อง ถือว่าสละสิทธิ์เรียกร้องความเสียหาย
2.5) ผู้เรียกร้องประโยชน์ต้องให้เวลา "เฌอร่า” ตามสมควรในการตรวจสอบข้อบกพร่องของผลิตภัณฑ์นั้น โดยที่ยังไม่มีการปรับแต่งใหม่ และประเมินความเสียหายของลูกค้าให้ทางโรงงาน
2.6) เมื่อมีการพบความเสียหายหรือข้อบกพร่อง ผู้เรียกร้องประโยชน์ต้องดำเนินการโดยเร็วและด้วยค่าใช้จ่ายของตนเองในการป้องกันความเสียหายที่เกิดแก่ทรัพย์สินทั้งหมดและที่อาจมีผลกระทบจนกว่าความบกพร่องเสียหายจะได้รับการแก้ไข
2.7) เพื่อการประเมินความเสียหาย และการรับประกัน "เฌอร่า” อาจขอให้ผู้เรียกร้องประโยชน์ส่งชิ้นตัวอย่างผลิตภัณฑ์ที่เสียหายบกพร่องไปให้ "เฌอร่า” เพื่อการวิเคราะห์ และ/หรือที่ "เฌอร่า”เรียกร้อง และหากจำเป็นอาจขอให้ผู้รียกร้องผลประโยชน์ช่วยดำเนินการและหรืออนุญาตให้ตัวแทนของ "เฌอร่า” เข้าไปในสถานที่ตั้งผลิตภัณฑ์เพื่อดู ถ่ายรูป และหรือเก็บชิ้นตัวอย่างตามความจำเป็น
3.  ข้อยกเว้นการรับประกัน
การรับประกันไม่ครอบคลุมข้อบกพร่อง หรือ ความเสียหายอันเกิดจากเหตุการณ์นอกเหนือการควบคุมหรือสภาวะตามปกติของ "เฌอร่า” หรือ ดังต่อไปนี้
3.1) การเก็บรักษา การขนส่ง การจัดการ หรือการติดตั้งผลิตภัณฑ์ผิดวิธี รวมถึงการไม่เก็บรักษาผลิตภัณฑ์ในที่แห้ง มีการระบายน้ำผิดวิธี ปล่อยให้มีการสัมผัสน้ำ ขาดการระบายอากาศ มีน้ำหนักมากกดทับ หรือความเสียหายจากความชื้นอื่น ๆ   ผิวหน้าเสียหายจากการสัมผัส การตกผลึกเป็นผง การเขียนด้วยชอล์ก หรือ ความเสียหายอื่น ๆ และ/หรือการติดตั้งผิดวิธี หรือการบำรุงรักษาอุปกรณ์ และ/หรือการใช้ตัวอุปกรณ์
3.2) ประมาทเลินเล่อ
3.3) ใช้ในทางที่ผิด
3.4) ลักขโมยมา
3.5) ใช้ผิด หรือ ใช้ไม่ถูกวัตถุประสงค์ของผลิตภัณฑ์ที่ผลิตมาตามที่ระบุไว้ในคู่มือผลิตภัณฑ์ "เฌอร่า”
3.6) มีการซ่อมแซมหรือการปรับเปลี่ยนไปจากเดิม
3.7) การติดตั้ง หรือการเคลื่อนย้ายโครงสร้าง และ/หรือการเคลื่อนย้ายวัสดุซึ่งมีผลกระทบต่อผลิตภัณฑ์
3.8) เสียหายจากการออกแบบโครงสร้างไม่ถูกต้อง
3.9) การออกแบบเกินพิกัดกระแสลมสูงสุด และ/หรือการรับน้ำหนักเกินพิกัด หรือตามข้อกำหนดคุณสมบัติอื่นที่ระบุไว้ในคู่มือผลิตภัณฑ์ "เฌอร่า”
3.10) เหตุสุดวิสัย รวมถึง พายุเฮอร์ริเคน ทอร์นาโด น้ำท่วม ไฟไหม้ แผ่นดินไหว อากาศแปรปรวนหนัก หรือเหตุจากธรรมชาติอื่น ๆ (รวมถึงสภาพอากาศไม่ปกติ)
3.11) การเกิดรา รอยด่างจากเชื้อรา เชื้อเห็ด แบคทีเรียชนิดต่าง ๆ ที่เกิดบนผิว (ไม่ว่าจะเกิดบนผิวที่ถูกสัมผัสถูกหรือไม่) การรับประกันจะไม่ครอบคลุมถึงความเสียหายต่างๆ ที่เกิดจากเชื้อราและแบคทีเรียต่าง ๆ เหล่านี้
3.12) ขาดการบำรุงรักษาอย่างถูกต้อง
3.13) รับการบริการจากบุคคลอื่นที่ไม่ได้รับการมอบหมายจาก"เฌอร่า” หรือตัวแทน 
3.14) เป็นความเสียหายสืบเนื่องจากส่วนประกอบหรือโครงสร้างอื่น
3.15) วัตถุอื่น ๆ ที่ไม่ได้ซื้อจาก "เฌอร่า” หรือจากเอเย่นหรือ ตัวแทนจำหน่ายของ "เฌอร่า”
3.16) ความเสียหายอื่นที่ไม่ใช่เกิดจากการผลิตของ "เฌอร่า”
4. ข้อปฎิเสธการไม่รับประกัน
หนังสือรับประกันของบริษัทออกให้เพื่อให้รับประกันผลิตภัณฑ์ ของ "เฌอร่า” เท่านั้น   "เฌอร่า”จะไม่รับผิดชอบการประกันอื่น ๆ นอกเหนือจากที่ระบุไว้หรือการประกันการค้าเชิงพาณิชย์อื่น ๆ หรือสมรรถนะ หรือรับประกันโดยเฉพาะเจาะจงอย่างใดอย่างหนึ่ง   เว้นแต่เป็นการรับประกันสินค้าตามกฎหมายคุ้มครองผู้บริโภค  หรือเพื่อใช้ทางการค้า หรือเพื่อทำธุรกรรมการค้า ซึ่งมีการระบุระยะเวลาการรับประกัน หากพ้นกำหนดเวลาที่กำหนดการรับประกันไว้  หรือหากเวลารับประกันถึงกำหนดก่อน  ก็ให้ใช้ระยะเวลาที่สั้นกว่า ตามที่กฎหมายอนุญาตให้ทำได้หรือกำหนดไว้   หากกฎหมายบางประเทศกำหนดข้อห้ามการยกเว้นของระยะเวลาสิ้นสุดการรับประกันนี้ไว้ ข้อยกเว้นข้างต้นนี้จะไม่นำมาใช้กับท่าน
ไม่มีการรับประกันอื่น ๆ จากผู้ผลิตหรือผู้จำหน่าย หรือการบังคับใช้กฎหมาย หรือเพื่อใช้ทางการค้า หรือเพื่อทำธุรกรรมการค้าเกี่ยวกับผลิตภัณฑ์  หรือ การติดตั้ง  การเก็บรักษา การขนส่ง การบำรุงรักษา การใช้ การเปลี่ยน หรือ การซ่อมแซม  สิทธิ์ต่าง ๆของท่านอาจไม่เหมือนกันแล้วแต่กฎหมายของแต่ละแห่ง
ข้อตกลงนี้ให้ใช้และบังคับตามกฎหมายของประเทศไทยโดยไม่ขัดกับข้อบังคับอื่น  และกฎบัตรสหประชาชาติเกี่ยวกับการค้าระหว่างประเทศ จะไม่นำมาใช้กับข้อตกลงนี้
5. ข้อยกเว้นความเสียหายอันเป็นผลสืบเนื่องโดยตรงและโดยอ้อม
"เฌอร่า”จะไม่รับผิดชอบความเสียหายอันเกิดจากผลสืบเนื่องไม่ว่า โดยเฉพาะ โดยตรงหรือโดยอ้อม แม้ว่าจะเป็นผลของการไม่ส่งสินค้า หรือจากการใช้ การใช้ผิดวิธี การไม่สามารถใช้ผลิตภัณฑ์ หรือจากข้อบกพร่องของผลิตภัณฑ์ หากกฎหมายบางประเทศกำหนดข้อห้ามไม่ให้มีการยกเว้นความเสียหายสืบเนื่องนี้ไว้ ข้อยกเว้นนี้จะไม่นำมาใช้กับท่าน
6. การต่อเติมหรือเปลี่ยนแปลงผลิตภัณฑ์
"เฌอร่า”ไม่จำเป็นต้องรับผิดชอบความบกพร่องของผลิตภัณฑ์ที่เกิดจากการต่อเติมหรือดัดแปลงหลังส่งมอบสินค้าแล้ว
7. การชดเชยตามการรับประกัน
การคืนค่าผลิตภัณฑ์ หรือการเปลี่ยนผลิตภัณฑ์โดย "เฌอร่า” ตามเงื่อนไขข้อ 1 เป็นการชดใช้เต็มจำนวนและคืนให้ผู้เรียกร้องประโยชน์สำหรับความเสียหายหรือชดเชยเยียวยาความเสียหายให้ และเป็นการระงับข้อเรียกร้องตามกฎหมายหรือตามที่ได้ยื่นต่ออนุญาโตตุลาการ โดยผู้เรียกร้องประโยชน์ยอมรับตามข้อตกลงนี้
ข้อพิพาทที่เกิดจากการเรียกร้องการรับประกันนี้  การตีความหรือการยื่นข้อเรียกร้องให้ดำเนินการภายใต้กฏหมายของประเทศไทยเท่านั้น
8. การเปลี่ยนแปลงหรือการยกเลิกการผลิต
"เฌอร่า” สงวนสิทธิ์ในการเปลี่ยนแปลงหรือยกเลิกสายการผลิตผลิตภัณฑ์ของบริษัทโดยไม่จำเป็นต้องแจ้งให้ทราบล่วงหน้า และไม่จำเป็นต้องรับผิดชอบการเปลี่ยนแปลงหรือการยกเลิกนั้น

